Diari Oficial de la Generalitat Valenciana


Sumari del DOGV 9194, del 14-10-2021 (2021/10127)

ACORD d'1 d'octubre de 2021, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 221.30, Agència Valenciana de Seguretat i Resposta a les Emergències, de la Conselleria de Justícia, Interior i Administració Pública (VL 07.003/21-032).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9194

Data del DOGV
:   14-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10105


Data del document
:   01-10-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 d'octubre de 2021, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 221.30, Agència Valenciana de Seguretat i Resposta a les Emergències, de la Conselleria de Justícia, Interior i Administració Pública (VL 07.003/21-032). [2021/10217]  
La posada en marxa del programa sancionador Covid a partir del mes de maig de 2021 ha fet necessari l'arrendament d'instal·lacions externes al Complex Administratiu 9 d'Octubre, situades concretament a l'avinguda de les Corts Valencianes, 58, de València, Edifici Sorolla, a les quals s'han traslladat la Direcció Territorial de la Conselleria de Justícia, Interior i Administració Pública de València i la Subdirecció General d'Espectacles i Establiments Públics, adscrita a la Direcció General Operativa.  
Això ha comportat la necessitat de comptar amb els serveis corresponents per a atendre la neteja d'aquestes instal·lacions, així com haver d'efectuar les notificacions corresponents als diferents tràmits procedimentals d'aquests expedients a través dels serveis de correus, per la qual cosa, amb la finalitat de donar cobertura als expedients de contractació d'abast plurianual tant de neteja com de correus, la Conselleria de Justícia, Interior i Administració Pública planteja la necessitat d'incrementar, per a les anualitats 2022 i 2023, el límit per a comprometre despesa plurianual, amb càrrec al capítol 2 del programa 221.30, Agència Valenciana de Seguretat i Resposta a les Emergències.  
  
D'acord amb l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió d'1 d'octubre de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual per a les anualitats 2022 i 2023, amb càrrec al capítol 2 del programa 221.30, Agència Valenciana de Seguretat i Resposta a les Emergències, d'acord amb el següent detall:  
  
Exercici Límit actual Límit modificat  
7426 703.129,18 1.773.734,98  
2023 88.782,44 597.992,57  
  
  
  
València, 1 d'octubre de 2021  
  
La consellera secretària,  
Mónica Oltra Jarque